# PREDSEDA NÁRODNEJ RADY SLOVENSKEJ REPUBLIKY

Číslo: KNR-ODOS-2176/2025-36

****

1048

ROZHODNUTIE

# PREDSEDU NÁRODNEJ RADY SLOVENSKEJ REPUBLIKY

z 10. septembra 2025

k zmene v zložení Klubu poslancov Národnej rady Slovenskej republiky za hnutie Progresívne Slovensko

1. **B e r i e m n a  v e d o m i e**

písomné oznámenie, ktoré mi doručila predsedníčka Klubu poslancov Národnej rady Slovenskej republiky za hnutie Progresívne Slovensko poslankyňa Národnej rady Slovenskej republiky Zuzana Mesterová 9. septembra 2025 o tom, že

- dňom 2. septembra 2025 prestala byť členkou Klubu poslancov Národnej rady Slovenskej republiky za hnutie Progresívne Slovensko poslankyňa Národnej rady Slovenskej republiky Viera Kalmárová, ktorá sa písomným rozhodnutím vzdala mandátu poslankyne Národnej rady Slovenskej republiky a jej mandát poslankyne Národnej rady Slovenskej republiky zanikol 2. septembra 2025;

- dňom 9. septembra 2025 sa stala členkou Klubu poslancov Národnej rady Slovenskej republiky za hnutie Progresívne Slovensko poslankyňa Národnej rady Slovenskej republiky Gréta Gregorová, ktorá nastúpila na uprázdnený mandát poslankyne Národnej rady Slovenskej republiky Viery Kalmárovej a sľub poslankyne Národnej rady Slovenskej republiky zložila na 39. schôdzi Národnej rady Slovenskej republiky 9. septembra 2025.

1. **U k l a d á m**

vedúcemu Kancelárie Národnej rady Slovenskej republiky

zabezpečiť **zníženie** limitu finančných prostriedkov Kancelárie Národnej rady Slovenskej republiky určeného na úhradu výdavkov Klubu poslancov Národnej rady Slovenskej republiky za hnutie Progresívne Slovensko o čiastku pripadajúcu na jedného člena (Viera Kalmárová) od 3. septembra 2025 a **zvýšenie** uvedeného limitu pripadajúceho na jedného člena (Gréta Gregorová) od 9. septembra 2025.

Richard R a š i v. r.